kardosdrur/scandi-wiki huggingface dataset:
Causere

At causere (lat. causari) vil sige at tale, diskutere og skrive let og underholdende. Et foredrag, en artikel, skuespil eller et causeri kan skrives eller holdes i en causerende tone.

Etymologi
Stilistik
Nares-strædet

Nares-strædet () er et stræde mellem Ellesmere Island (den nordligste del af Nunavut i Canada) og Grønland. Den forbinder Baffinbugten i Atlanterhavet med Lincolnhavet i Ishavet. Fra syd til nord består strædet af Smith Sund, Kane Bassin, Kennedykanalen, Hall Bassin og Robesonkanalen.
Danmark og Canada blev 1964 enige om officielt at opkalde strædet efter den britiske søfarer, admiral og polarforsker George Nares. Nares havde ved en ekspedition i 1875 og 1876 modbevist Teorien om det isfrie Nordpolarhav.

Strædet og de i nærheden beliggende farvande er normalt et risikofyldt område for skibsfarten. Kun i august er det muligt med specialskibe at sejle i området. Før 1948 lykkedes det kun fem skibe at sejle gennem strædet.

Hans Ø, der er en vindomsust ø i strædet, som både Canada og Danmark gør krav på, da den kan blive vigtig, hvis der åbnes for en søvej nord om Canada til Stillehavet. Man formoder også at der kan være naturrigdomme i form af olie, gas og mineraler i området. Efter uenigheden tog til i sommeren 2005 har landene siden holdt en række forhandlingsmøder om sagen. Øen kan få betydning for de havretslige forhold i farvandet mellem Canada og Grønland, såfremt fremtidige klimaændringer medfører øget besejling i Nordvestpassagen og Det Nordlige Ishav.

Det vestligste punkt på Grønland, Kap Alexander, ligger ud til Nares-strædet.

Referencer 

Farvande i Grønland
Farvande i Canada
Prædikestol (maritim)

En prædikestol på et skib er et kraftigt, permanent fastgjort stålgelænder, fastboltet til dækket over stævnen. 

Prædikestolen kaldes også pulpit.
Skibsterminologi
Georg Papandreou

Georg Papandreou er to græske politikere:
 Georgios Papandreou – 1888–1968, far til Andreas Papandreou.
 Georgios Andrea Papandreou – 1952-, søn af Andreas Papandreou.
Georgios Papandreou

Georgios Papandreou (født 13. februar 1888, død 1. november 1968), kendt som Georg Papandreou, var en græsk politiker. 

Under 2. verdenskrig var Papandreou i den græske eksilregering, og i 1944-45 var han premierminister. Han var premierminister igen i perioden 1963-65, indtil Kong Konstantin afsatte ham. 

Militærjuntaen satte Papandreou i husarrest, hvor han sad til sin død i 1968. 

Hans søn, Andreas Papandreou, og hans sønnesøn, Georgios Andrea Papandreou, har begge været regeringsledere i Grækenland.

Referencer

Eksterne henvisninger 

Politikere fra Grækenland
Grækenlands statsministre
Zibo

Zibo (kinesisk skrift: 淄博; pinyin: Zībó) er en by på præfekturniveau i provinsen Shandong i Kina. Præfekturet har et areal på 5.939 km² og en befolkning på 4.180.000 mennesker 2007).

I bjergene syd for byen har floden Yi he sine kilder, og i nord løber  Den gule flod.

Kulturminder 
En del af den store Qi-mur hvis opførelse  blev påbegyndt omkring 685 f.Kr. findes her i velbevaret tilstand, og  den er på Folkerepublikken Kinas liste over kulturminder.

Staten Qi 
Det gamle Qi-riges hovedstad, Linzi, lå  øst for Zibo. Qi-riget var det sidste som  blev erobret af Qing-dynastiet i 221 f.Kr., og  dermed   fuldførte Kinas samling.
Resterne af den gamle hovedstad er også et fredet kinesisk kulturminde.

Administrative enheder 
Administrativt består Zibo af fem bydistrikter og tre amter:
 Bydistriktet Zhangdian (张店区), 360 km², 690.000 indbyggere, administrativt hovedsæde;
 Bydistriktet Zichuan (淄川区), 999 km², 670.000 indbyggere;
 Bydistriktet Boshan (博山区), 682 km², 470.000 indbyggere;
 Bydistriktet Linzi (临淄区), 668 km², 590.000 indbyggere;
 Bydistriktet Zhoucun (周村区), 263 km², 310.000 indbyggere;
 Amtet Huantai (桓台县), 499 km², 480.000 indbyggere;
 Amtet Gaoqing (高青县), 830 km², 360.000 indbyggere;
 Amtet  Yiyuan (沂源县), 1.637 km², 550.000 indbyggere.

Erhvervslivliv 
Zibo ligger i et område der er rigt på naturreourcer: Over 50 forskellige mineraler er blevet opdaget der. I området udvindes blandt andet bauxit, kul, jern og ler velegnet for keramik. Nord for Zibo er der store olie- og naturgasreserver. Zibo er en række gange blevet kåret til "en af Kinas 50 økonomisk stærkeste byer".

Trafik

Jernbane 
Jiaojibanen, en jernbanestrækning som løber vest-øst i Shandong mellem Jinan og Qingdao, har stoppested i Zibo. 

Qingdao-Taiyuan højhastighedstog standser her på sin vej fra Qingdao til Taiyuan.

Veje 
Kinas rigsvej 205 passerer gennem området. Den begynder i Shanhaiguan i Hebei og ender  mod syd i Shenzhen i provinsen Guangdong. Undervejs passerer den blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas rigsvej 308 løber gennem området. Den begynder i Qingdao i Shandong og fører via Jinan til  Shijiazhuang i Hebei.

Bypræfekturer i Shandong
The Final Frontier

The Final Frontier er det 15. studiealbum fra det britiske heavy metal-band Iron Maiden.
Det er bandets første studieoptagelse siden A Matter of Life and Death fra 2006, og dermed betegner det den hidtil største afstand i tid mellem to Iron Maiden studiealbum. Musikken er komponeret af bandets medlemmer, mens Steve Harris og Bruce Dickinson er krediteret for teksterne.

Numre 
 "Satellite 15... The Final Frontier" - 8:40
 "El Dorado" - 6:49
 "Mother of Mercy" - 5:20
 "Coming Home" - 5:52
 "The Alchemist" - 4:29
 "Isle of Avalon" - 9:06
 "Starblind" - 7:48
 "The Talisman" - 9:03
 "The Man Who Would Be King" - 8:28
 "When the Wild Wind Blows" - 10:59

Besætning 
Bruce Dickinson – sang
Dave Murray – guitar
Adrian Smith – guitar, synthesizer (på "Satellite 15")
Janick Gers – guitar
Steve Harris – Basguitar, keyboards
Nicko McBrain – trommer, Percussion
og
Kevin Shirley – producer
Melvyn Grant – cover

Referencer

Eksterne links 
http://www.ironmaiden.com

Iron Maiden-album
Album fra 2010
Knud Stadsgaard

Knud Stadsgaard (født 28. april 1960) er chefpolitiinspektør ved Københavns Vestegns politi. Han har tidligere arbejdet som chefpolitiinspektør hos Midt- og Vestjyllands Politi. samt været chefpolitiinspektør og Operativ Chef hos Politiets Efterretningstjeneste (PET).

Han er ligeledes tidligere dansk fodbolddommer, der dømte i Superligaen fra 1994 til 2006. Han stoppede som dommer, da han faldt for DBU's daværende aldersgrænse på 45 år for topdommere. Sammenlagt blev det til ca. 80 internationale kampe for FIFA og UEFA samt 197 superligakampe for DBU. Han fungerede efterfølgende i en årrække som dommerudvikler nationalt og internationalt.

Han har siden 2017 været formand for Dansk Politiidræts Forbund (DPIF), et forbund med omkring 11. 000 medlemmer.  

Han er far til fodboldspilleren Kris Stadsgaard. 

Knud Stadsgaard er tillige oberstløjtnant af reserven, ligesom han i 2018 blev udnævnt til Ridder af 1. grad Dannebrogsordenen.

Referencer 

 Dommerstatistik i Superligaen

Fodbolddommere fra Danmark
Motiverende design

Motiverende design (engelsk: persuasive design) er en teknik, der bruges til at ændre folks holdninger eller få den til at foretage bestemte handlinger. Begrebet dækker over design, der forsøger på at realisere personers eller organisationers ønske om at brugerne skal opføre sig på en bestemt måde på eksempelvis en websted, eller at de skal tage en bestemt holdning til sig.

Metode 
Metoden til at gennemføre motiverende design er at følge forskellige designprincipper, der har vist sig nyttige – dog samtidig med at man tager højde for den konkrete kontekst, man opererer i. Ved at undersøge sine aktuelle brugeres bevæggrunde for at gøre, hvad de gør, har man et værdifuldt grundlag, hvorpå man kan konstruere sin websted i en motiverende retning.

Motiverende design har ikke nogle entydige opskrifter på succes, da den altid afgøres af brugernes villighed. Hvis brugernes behov ikke indfris, lykkes motivationen ikke.

Baggrund 
Grundlæggeren af motiverende design som tendens må i dag på verdensplan tilskrives forskeren B.J. Fogg fra Stanford University, som har skabt sit eget ord, "captology", for begrebet. B.J. Fogg udgav bogen Persuasive Technology i 2002. Begrebet "motiverende design" er dansk og optrådte for første gang i bogen med samme titel ved udgivelsen i 2006 (dog med et forudgående universitetsspeciale fra 2005).

Eksterne henvisninger 
 Speciale og bog på dansk om motiverende design
 Stanford Universitets center for persuasive technology

Kommunikationsteori
Antoine Coysevox

Antoine Coysevox (født 29. september 1640, død 10. oktober 1720) var en fransk billedhugger.

Antoine Coysevox hører til den franske baroks bedste billedhuggere. Han har en meget plastisk stil, som i væsentlig grad  giver hans portrætbuster en kraftig dybdevirkning.

Eksterne henvisninger 

Billedhuggere fra Frankrig
Franskmænd i 1600-tallet
Franskmænd i 1700-tallet
Medlemmer af Académie royale de peinture et de sculpture
Fælleslisten

Fælleslisten er et landsdækkende politisk parti, der er opstået i sommeren 2010. Partiets leder er Leif Hornshøj. Partiet er endnu ikke opstillingsberettiget til Folketinget, men er i gang med at samle de fornødne underskrifter. Fælleslisten ser sig som repræsentanter for Udkantsdanmark.

Supersygehus i Gødstrup   
Partiet udspringer fra protestlisterne Fælleslisten Vest (Vestjylland) og Fælleslisten Øst (Silkeborg, Karup og Skive), som blev dannet i protest mod regeringens og Region Midtjyllands planer om at bygge et nyt supersygehus ved Gødstrup nær Herning. Placeringen af sygehuset i Gødstrup i stedet for ved Aulum, der ligger længere mod nordvest, frygtes at give Holstebro, Struer og Lemvig en dårligere sygehusbetjening.

Regionsrådsvalget 2009   
Ved regionsrådsvalget den 17. november 2009 fik Fælleslisten Vest over 40 procent af stemmerne i Holstebro og Struer kommuner, mens listen fik over 30 procent i Lemvig Kommune. Listen har nu ét medlem i Midtjyllands Regionsråd. Udover partiformanden Leif Hornshøj blev spidskandidat og gruppeformand Poul A. Christensen fra Holstebro valgt ind, men sidstnævnte meldte sig senere ud på grund af uenigheder.

Folketingsvalget 2011 
På et pressemøde på Nørre Vosborg den 30. juni 2011 meddelte Fælleslistens folketingskandidat Esther Jakobsen (førstesuppleant til det midtjyske regionsråd) og Kristendemokraternes folketingsmedlem Per Ørum Jørgensen, at de to partier havde lavet en aftale om et valgteknisk samarbejde ved folketingsvalget senere samme år. Ifølge aftalen skulle Fælleslistens kandidater opstille på Kristendemokraternes liste.

Regionsrådsvalget 2013   
Ved regionsrådsvalget 2013 gik fælleslisten kraftigt tilbage, idet de kun opnåede 5.189 stemmer, hvilket svarer til en tilbagegang på trefjerdedele. Partiet opnåede således ikke valg.

Noter

Eksterne henvisninger 
Fælleslistens hjemmeside 

Politiske partier i Danmark
Etableret i 2010
Weifang

Weifang (kinesisk skrift: 潍坊, pinyin: Wéifāng) er en by på præfekturniveau i provinsen Shandong ved Kinas kyst til det Gule Hav. Præfekturet har et areal på 15,770 km², og en befolkning på 8.580.000 mennesker (2007).

Administrative enheder 
Weifang består af fire bydistrikter, to amter og seks byamter:
 Bydistriktet Weicheng (潍城区), 290 km², 370.000 indbyggere, lokalregeringens sæde;
 Bydistriktet Hanting (寒亭区), 786 km², 350.000 indbyggere;
 Bydistriktet Fangzi (坊子区), 336 km², 240.000 indbyggere;
 Bydistriktet Kuiwen (奎文区), 189 km², 460.000 indbyggere;
 Amtet Linqu (临朐县), 1.833 km², 860.000 indbyggere;
 Amtet Changle (昌乐县), 1.101 km², 600.000 indbyggere;
 Byamtet  Anqiu (安丘市), 1.929 km², 1,1 mill. indbyggere;
 Byamtet Changyi (昌邑市), 1.810 km², 680.000 indbyggere;
 Byamtet Gaomi (高密市), 1.603 km², 850.000 indbyggere;
 Byamtet Qingzhou (青州市), 1.569 km², 900.000 indbyggere;
 Byamtet Zhucheng (诸城市), 2.183 km², 1,06 mill. indbyggere;
 Byamtet Shouguang (寿光市), 2.200 km², 1,06 mill. indbyggere.

Historie 
Weifang havde bosættelser allerede 5.000 år før Kristus. Under Xia- og Shang-dynastierne havde lokale konger området som len. Under "Vår- og høst-perioden" (770-476 f.Kr.) og "Krigerstaternes periode" (475-221 f.Kr.) var Weifang del af staterne Qi og Lu. Qingzhou i Weifang var også en by af stor militærhistorisk betydning. 

Denne lange historie har sat sine spor i Weifang: Ruiner, ældgammel arkitektur, og  gamle statuer. 

Efter Qing-dynastiets Qianlong-år har Weifang været regnet som et nordlig modstykke til Suzhou hvad gælder håndværkerkunst og brugskunst.

Drager 

Weifang er kendt for håndlavede og maskinelt producerede drager, og er  Kinas største producent af drager. Hvert år arrangeres der en international dragefestival.

Trafik

Jernbane 
Jiaojibanen, en jernbanestrækning som løber i vest-østlig retning  i Shandong mellem Jinan og Qingdao, har stoppested i Weifang. 

Qingdao-Taiyuan højhastighedstog standser her på sin rute fra Qingdao til Taiyuan.

Vej 
Kinas rigsvej 206 løber fra kystbyen Yantai til kystbyen Shantou i provinsen Guangdong. Den løber gennem provinserne Shandong, Jiangsu, Anhui, Jiangxi og til slut Guangdong.

Kinas rigsvej 308 løber gennem området. Den begynder i Qingdao i Shandong og fører via Jinan til  Shijiazhuang i Hebei.

Myndigheder
Den lokale leder i Kinas kommunistiske parti er Du Changwen. Borgmester er Liu Shuguang, pr. 2021.

Bypræfekturer i Shandong
Honoré 5. af Monaco

Honoré V, fyrste af Monaco (13. eller 14. maj 1778 i Paris – 2. oktober 1841 i Paris) var den syvende fyrste af Monaco og hertug af Valentinois. Hans fulde navn var Honoré Gabriel Grimaldi, og han blev født som den første søn af Honoré 4. af Monaco and Louise Felicite Victoire d'Aumonte. Han døde ugift og uden arving. Hans yngre bror Fyrst Florestan 1., efterfulgte ham.

Fyrster af Monaco
Personer fra Paris
Hertuger af Valentinois
Belmontas

Belmontas () er et restarationskompleks og et udsigtspunkt i Pavilniai regionalpark ved bredden af floden Vilnia () i Naujoji Vilnia seniūnija 6 km øst for Vilnius' centrum, Litauen.

Floden Vilnia, industriens vugge 
Floden Vilnia var vugge for håndværk og industri omkring Vilnius. Her oprettedes de første værksteder, møller, og andre tidlige industrier. Møller i floddalen nævnes så tidligt som 1300-tallet. Møllen ved Belmontas, der opretedes i 1536 var et vigtigt produktionssted. I 1883 byggedes en fireetagers møllebygning. Møllen blev udvidet løbende under forskellige ejere og var i drift indtil efter 2. verdenskrig.

de Vims mølle 
I dokumenterne fra 1838-1847 omtales at franskmanden Carol de Vim ansøger om tilladelse til oprettelse af en kro på Leoniškės familiens ejendom. Da han fik afslag byggede han i stedet en vandmølle på stedet. I forbindelse med møllen opbyggede han et kompleks med værksted, arbejderboliger, udhus, og mellager. 

Belmontas møllen kaldes også den franske mølle efter dets franske grundlægger. Møllen blev brugt til maling af mel til slutningen af sidste århundrede. Efterfølgende ejere forfinede vandforsyningssystemet. Systemet bestod af en betondæmning der dæmmede floden Vilnia op i en dam, en 200 m lang kanal for indgående og udgående vand, og sluser til at regulere vandet. 

Ved dæmningen er der opstået et vandfald, og stedet kaldes ofte Belmontas vandfald.

Møllen renoveres 
Indtil 2002 forfaldt det store flere hundrede år gamle møllekompleks, siden er det ombygget til "Belmontas Fritids og Underholdnings Center" med 12 restauranter.

Det omkringliggende område er utroligt smukt og vandmøllen, med et af de største vandhjul i Litauen, hele industrikoplekslet er restaureret med stor respekt for det historiske sted. En række restauranger både indedørs og udendørs er indrettet i overenstemmelse med den litauiske møbelstil fra 1800-tallet.

Kanalerne, broerne og dæmningen er restaureret og lidt længere oppe af Vilnia kan floden krydses på en hængebro over til udsigtspunktet Belmont.

Kilder

Eksterne henvisninger 
 About "Belmontas" Belmontas officielle hjemmeside 
 Panoramabilleder fra Belmontas 

Seværdigheder i Vilnius
Litauens historie
Etableret i 2002
Zuckermann

Zuckermann eller Zuckerman har flere betydninger:

Personer 
 Andrea Zuckerman – fiktiv figur i tv-serien Beverly Hills
 David Zuckerman (producer) – en amerikansk producer og manuskriptforfatter
 Ghil'ad Zuckermann (fra Israel, Australien, England, Italien), (1971-), sociolingvistik, semantik, hebraisk, jiddisch, etymologi, leksikografi, fraseologi, morfologi
 Josh Zuckerman – en amerikansk skuespiller
 Solly Zuckerman – britisk embedsmand og zoolog, rådgiver for de allierede vedrørende bombestrategi under 2. Verdenskrig
Carlton Palmer

Carlton Lloyd Palmer (født 5. december 1965 i Rowley Regis, England) er en tidligere engelsk fodboldspiller og senere træner, der spillede som midtbanespiller. Han var på klubplan primært tilknyttet West Bromwich Albion, Sheffield Wednesday og Leeds United. Han blev desuden noteret for 18 kampe og én scoring for Englands landshold, som han repræsenterede ved EM i 1992 i Sverige.

Palmer var i sin tid hos henholdsvis Stockport og Mansfield desuden spillende manager.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra West Bromwich Albion F.C.
Fodboldspillere fra Sheffield Wednesday F.C.
Fodboldspillere fra Leeds United F.C.
Fodboldspillere fra Southampton F.C.
Fodboldspillere fra Nottingham Forest F.C.
Fodboldspillere fra Coventry City F.C.
Fodboldspillere fra Watford F.C.
Fodboldspillere fra Stockport County F.C.
Fodboldspillere fra Mansfield Town F.C.
Fodboldtrænere fra England
Deltagere ved det europæiske mesterskab i fodbold 1992
Tony Dorigo

Anthony Robert "Tony" Dorigo (født 31. december 1965 i Melbourne, Australien) er en tidligere engelsk fodboldspiller, der spillede som venstre back. Han var på klubplan tilknyttet Aston Villa, Chelsea, Leeds, Derby County og Stoke i England, og havde også et kortvarigt ophold i italienske Torino. 

Dorigo blev desuden noteret for 15 kampe for Englands landshold. Han deltog ved EM i 1988, VM i 1990 og EM i 1992.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Aston Villa F.C.
Fodboldspillere fra Chelsea F.C.
Fodboldspillere fra Leeds United F.C.
Fodboldspillere fra Torino FC
Fodboldspillere fra Derby County F.C.
Fodboldspillere fra Stoke City F.C.
Personer fra Melbourne
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Alan Smith

Alan Smith kan referere til flere personer:

 Alan Smith (fodboldspiller, født 1962) (Fodboldspiller fra bl.a. Arsenal, født i 1962)
 Alan Smith (fodboldspiller, født 1980) (Fodboldspiller fra bl.a. Leeds, Manchester United og Newcastle, født i 1980)
Alan Smith (fodboldspiller, født 1962)

Alan Martin Smith (født 21. november 1962 i Bromsgrove, England) er en tidligere engelsk fodboldspiller, der spillede som angriber. Han var på klubplan tilknyttet Leicester City og Arsenal. Hans tid hos Arsenal var succesfuld, og han var blandt andet med til at vinde to engelske mesterskaber og Pokalvindernes Europa Cup i 1994. I sidstnævnte blev Smith matchvinder i finalen mod italienske Parma, som Arsenal besejrede 1-0 i Parken i København.

Smith blev desuden noteret for 13 kampe og to scoringer for Englands landshold, som han repræsenterede ved EM i 1992 i Sverige.

Han er kommentator i computerspillet FIFA.

Titler 

First Division
 1989 og 1991 med Arsenal F.C.

FA Cup
 1993 med Arsenal F.C.

Football League Cup
 1993 med Arsenal F.C.

Charity Shield
 1991 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Leicester City F.C.
Fodboldspillere fra Arsenal F.C.
Deltagere ved det europæiske mesterskab i fodbold 1992
Tony Daley

Anthony Mark "Tony" Daley (født 18. oktober 1967 i Birmingham, England) er en tidligere engelsk fodboldspiller, der spillede som forsvarsspiller. Han var på klubplan primært tilknyttet Aston Villa, hvor han spillede i ti år. Han spillede desuden syv kampe for Englands landshold, som han repræsenterede ved EM i 1992 i Sverige.

Eksterne henvisninger 
 

Fodboldspillere fra England
Fodboldspillere fra Aston Villa F.C.
Fodboldspillere fra Wolverhampton Wanderers F.C.
Fodboldspillere fra Watford F.C.
Fodboldspillere fra Walsall F.C.
Fodboldspillere fra Forest Green Rovers F.C.
Personer fra Birmingham
Deltagere ved det europæiske mesterskab i fodbold 1992
Gary Stevens

Gary Michael Stevens (født 27. marts 1963 i Barrow-in-Furness, England) er en engelsk tidligere fodboldspiller, der spillede som forsvarsspiller. Han var på klubplan tilknyttet Everton og Tranmere i hjemlandet, samt skotske Rangers F.C. Med både Everton og Rangers vandt han adskillige nationale mesterskaber, og med Everton også Pokalvindernes Europa Cup i 1985.

Stevens blev desuden noteret for 46 kampe for Englands landshold. Han repræsenterede sit land ved VM i 1986, EM i 1988 og VM i 1990.

Titler 

First Division
 1985 og 1987 med Everton F.C.

FA Cup
 1984 med Everton F.C.

Charity Shield
 1984, 1985, 1986 og 1987 med Everton F.C.

Pokalvindernes Europa Cup
 1985 med Everton F.C.

Skotsk Premier League
 1989, 1990, 1991, 1992, 1993 og 1994

Skotsk FA Cup
 1992 og 1993 med Rangers F.C.

Skotsk Liga Cup
 1989, 1991, 1993 og 1994 med Rangers F.C.

Eksterne henvisninger 
 

Fodboldspillere fra England
Fodboldspillere fra Everton F.C.
Fodboldspillere fra Rangers F.C.
Fodboldspillere fra Tranmere Rovers F.C.
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Ansjosfamilien

Ansjosfamilien (Engraulidae) er en familie af små planktonspisende saltvandsfisk i ordenen sildefisk. De findes i store dele af verden, men forefindes oftest i i tempererede vandområder og er meget sjældne eller fraværende i meget kolde eller meget varme havområder.

Falsk ansjos 
I områder som i Skandinavien, hvor man ikke finder ansjoser i havet, sælges kryddersaltet brisling under produktnavnet ansjos.

Eksterne henvisninger
Terry Butcher

Terence Ian "Terry" Butcher (født 28. december 1958 i Singapore) er en tidligere engelsk fodboldspiller og senere manager, der spillede som forsvarsspiller. Han er medlem af Scottish Football Hall of Fame.

Aktive karriere

Klubkarriere 
Butcher var som aktiv på klubplan tilknyttet Ipswich Town og Coventry City og Sunderland i hjemlandet, samt Rangers F.C. i Skotland. Med Ipswich, hvor han spillede i elleve år, vandt han både FA Cuppen og UEFA Cuppen, mens han hos Rangers vandt blandt andet tre skotske mesterskaber.

Landshold 
Butcher blev desuden noteret for hele 77 kampe og tre scoringer for Englands landshold. Han var en del af den engelske trup til både VM i 1982, VM i 1986 og VM i 1990. Størst succes opnåede englænderne ved sidstnævnte slutrunde, hvor de med Butcher i forsvaret nåede semifinalerne.

Trænerkarriere 
I sine sidste aktive år, hos henholdsvis Coventry og Sunderland, var Butcher spillende manager. Efter at have indstillet sin aktive karriere var han i en årrække manager hos den skotske Premier League-klub Motherwell F.C., og har efterfølgende også stået i spidsen for Brentford F.C. i England, og været assistent for det skotske landshold. Pr. december 2013 har han været manager for Hibernian i Skotland, en post han har bestred frem til 2014.

Titler 

FA Cup
 1978 med Ipswich Town

UEFA Cup
 1981 med Ipswich Town

Skotsk Premier League
 1987, 1989 og 1990 med Rangers F.C.

Skotsk Liga Cup
 1987, 1988 og 1989 med Rangers F.C.

Eksterne henvisninger 
 Soccerbase.com spillerinfo
 Footballdatabase.eu spiller- og managerinfo

Fodboldspillere fra England
Fodboldspillere fra Ipswich Town F.C.
Fodboldspillere fra Rangers F.C.
Fodboldspillere fra Coventry City F.C.
Fodboldspillere fra Sunderland A.F.C.
Fodboldtrænere fra England
Medlemmer af Scottish Football Hall of Fame
Fodboldspillere fra Inverness Caledonian Thistle F.C.
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Huset Grimaldi

Huset Grimaldi stammer fra byen Genova i Italien og er den nuværende regerende fyrsteslægt i Monaco. Slægten er grundlagt af Grimaldo Canella fra Genova.

I 1731 uddøde slægtens mandlige linje, hvorfor den indgiftede familie Goyon-Matignon overtog navn og titel.